Pada malam Hari Kesyukuran tahun 1999, saya buat sesuatu yang benar-benar bodoh
kepada orang yang tak patut diperlakukan sebegitu.
Saya biarkan rasa marah bertukar menjadi berang.
Tapi itu saya yang dulu.
DI AS, PEMBUNUH YANG DISABITKAN BERSALAH MENJALANI 60 PERATUS HUKUMAN DI PENJARA
BANDUAN HARUS MENUNJUKKAN KEKESALAN DAN BERUBAH BAGI MENDAPATKAN PAROL
INI KISAH BANDUAN #31472
Saya terpaksa mengenang balik kejadian malam itu selama hampir 24 tahun.
Saya betul-betul tak tahu benda yang buat saya bertindak begitu,
tapi saya percaya saya patut dibebaskan.
Saya tidak seganas dulu.
Kita semua mampu mendatangkan mudarat.
Orang kata anda jahat.
Saya tak kata saya tak bersalah.
Saya membunuh tanpa belas kasihan.
ANDAI KEADAAN BERBEZA
Apabila meningkat dewasa, saya tertanya-tanya tentang hidup saya
jika ayah saya ada di sini
dan keadaan pasti berbeza.
Jangan rakam muka saya. Hei!
Dialah orangnya yang saya boleh hubungi walau apa pun jadi
dan dia pasti ada.
Jika ayah saya ada, kami pasti menjadi sangat rapat.
Tiada alasan untuk Michael Highley bertindak begitu.
Sama ada dadah, penyakit mental atau gabungan kedua-duanya,
saya rasa tiada sebab untuk dia membunuh ayah saya.
Sejak dipenjarakan selama hampir 25 tahun,
saya banyak bermuhasabah diri.
Saya masih tak faham tindakan yang saya lakukan.
Pakai yang ini.
PADA TAHUN 2000, MAHKAMAH MONTANA MENJATUHKAN HUKUMAN PENJARA 60 TAHUN
KE ATAS HIGHLEY KERANA MENIKAM PAUL HARRIS, 33 TAHUN, SAMPAI MATI
Saya masih rasa tak keruan apabila memikirkan hari itu.
Saya tidak berniat begitu.
Hidup saya sepatutnya lebih baik.
Membesar di pinggir bandar selatan Chicago,
saya tinggal bersama ibu, nenek, datuk
dan beberapa adik-beradik yang lain.
Satu-satunya yang saya tahu tentang ayah ialah dia sertai Angkatan Marin
dan satu-satunya kenangan yang saya tak lupa
ialah memerhati dia menaiki kenderaan dan terus beredar.
Saya mula minum arak sekitar umur tujuh atau lapan tahun.
Salah seorang kawan yang membesar bersama termasuklah daripada kumpulan geng.
Dia dan kawan-kawannya selalu datang
membawa bir 12 pek, botol wiski
dan...
Apabila mencecah usia sembilan tahun, saya dah jadi kaki botol.
Mabuk mampu menyembunyikan kekeliruan
dan kemarahan saya.
Ia membantu saya menyembunyikan beberapa
butiran peribadi tentang diri saya yang saya enggan hadapi.
SEBAGAI KANAK-KANAK DI CHICAGO, HIGHLEY TERLIBAT DENGAN GENG JALANAN
Saya cuba menyesuaikan diri
dan memastikan ada orang yang saya boleh panggil kawan.
Saya terdedah kepada banyak keganasan.
Saya agak panas baran dan selalu marah.
Apabila saya marah seseorang, saya cuba belasah dia.
Menumbuk, menendang,
menanduk orang.
Itu cara saya buktikan saya salah seorang geng mereka.
PADA TAHUN 1985, IBU HIGHLEY KAHWIN LAIN DAN MEREKA BERPINDAH KE MISSOULA, MONTANA
Selepas berpindah ke Montana,
saya sepatutnya bekerja untuk ayah tiri saya,
tapi dia tak bayar gaji saya.
Jadi, saya mencuri senapang sebab mahu balas dendam.
Saya kenal beberapa orang yang sanggup beli sebab saya nak duit dan dadah.
Tapi sesetengah individu yang berurusan dengan saya
menyerahkan beberapa senapang tersebut kepada polis.
Jadi, saya ditangkap
dan itulah permulaan...
kehidupan penjara.
KETIKA BERUMUR ANTARA 15 DAN 29 TAHUN, HIGHLEY BEBERAPA KALI DIPENJARAKAN
KERANA SALAH GUNA DADAH, MEMILIKI SENJATA DAN MELANGGAR PAROL
Penjara bukanlah pengalaman belajar seperti yang diingini
sebab walaupun dipenjarakan, saya tetap mabuk.
PADA TAHUN 1999, HIGHLEY, 29 TAHUN DIBEBASKAN DENGAN PAROL
SYARAT PEMBEBASANNYA TERMASUKLAH TIDAK MEMINUM ARAK ATAU PERGI KE BAR
Sebaik keluar dari penjara,
saya sembunyikan masalah itu menggunakan emosi saya,
saya tidak mengatasinya
dan kebimbangan utama saya ialah cara nak mendapatkan bir
dan nak mendapatkan dadah.
Saya ada sikap, "Tiada orang boleh kata aku tak boleh."
Jadi, saya terus minum dan khayal.
Malangnya, itu bukan sikap yang baik.
Ia membuatkan saya semakin naik berang.
EMPAT BULAN SELEPAS DIBEBASKAN, HIGHLEY SAMBUNG MINUM ARAK
DAN SERING KE BAR-BAR DI MISSOULA
Pada malam sebelum Hari Kesyukuran 1999, saya mengayuh basikal ke bar.
Saya bawa basikal masuk dan tinggalkannya di penjuru.
Seorang kenalan lama saya, En. Harris kata dia boleh
menjaganya untuk saya.
Saya beritahu dia saya akan berada di meja pool
dan begitulah bermulanya malam yang teruk.
Salah seorang pelayan bar mendekati saya dan menuduh saya
salah seorang antara orang
yang dia syak pergi ke belakang bar pada satu atau dua malam sebelum itu
dan ambil duit
daripada bekas "duit tip".
Rasa marah saya terus meluap.
Kalau nak tuduh saya, pastikan saya buat.
Saya bukan marah yang tak boleh dikawal, tapi nyaris tak boleh kawal.
Saya tak pasti masa yang telah berlalu,
tapi pelayan bar itu menarik perhatian saya dan berkata,
"Maaf, orang yang ambil duit itu dah mengaku."
BUKA
Saya tak boleh lupa
tentang dituduh buat sesuatu yang saya tak buat.
Saya teguk arak lagi.
Saya asyik fikir.
Apabila saya pandang sepintas lalu, saya dapati basikal saya hilang.
Darah saya terus mendidih.
Saya tanya En. Harris, "Mana basikal?"
Saya tampar bahunya.
Dia pandang saya dan kata,
"Kalaupun saya tahu, saya takkan beritahu."
Lalu,
begitulah.
Kemarahan itu terus membuak-buak.
Saya masih ingat pelayan bar menjerit, "Bergaduh ke luar."
En. Harris keluar dari bar dan berjalan di seberang jalan.
Sebaik saja dia menghampiri saya, saya tikam dia tiga kali.
HIGHLEY TERUS LARI MENINGGALKAN TEMPAT KEJADIAN
KETIKA MEDIK TIBA, PAUL HARRIS SUDAH MATI
Saya masih tak faham perkara yang menyebabkan saya bertindak begitu.
Saya tak mampu mengagak perkara yang bermain dalam fikiran.
KEESOKAN HARINYA, HIGHLEY DITANGKAP DAN DITUDUH PEMBUNUHAN DARJAH PERTAMA
Sepanjang hidupnya, Michael ada satu tabiat.
Dia marah dan bertindak,
kemudian dia tak fikir sehingga selepas dia melakukannya.
Saya tak faham.
Saya Carol, ibu Michael Highley.
Ketika Michael masih muda, dia selalu teguk arak.
Dia ambil dadah,
tapi saya tak tahu dia buat begitu sebab dia tak buat di sini.
Saya balik, dia balik makan malam
dan dia minta izin keluar untuk berjumpa kawan-kawannya.
Tapi sebenarnya dia pergi jumpa pengedar dadah.
Apabila dia ditimpa masalah, Michael selalu bersikap "lawan atau lari".
Pernah sekali, ada pengedar dadah mengejarnya sampai ke rumah.
Mungkin dia dikejar sebab berhutang dengan pengedar dadah itu.
Dia pergi ambil senapang .22 kakaknya.
Dia julurkan senapang ke luar tingkap dan tembak.
PENGEDAR DADAH ITU SELAMAT, TAPI HIGHLEY DITUDUH KERANA MENEMBAK
HIGHLEY TERLEPAS DARIPADA DIPENJARAKAN
PADA TAHUN 1985, CAROL MEMBAWA KELUARGANYA PINDAH DARI CHICAGO KE MONTANA
Saya fikir jika dia meninggalkan persekitaran ini,
keadaan akan berjalan lancar.
Tapi nampaknya walau apa pun kita kata atau buat,
ia tak masuk ke dalam kepalanya.
Masuk telinga kanan, keluar telinga kiri.
Tentang masalah kemarahan,
saya bawa dia berjumpa doktor untuk cari punca dia melenting begitu.
Semua orang cuba mengenalpasti, tapi tiada sesiapa tahu.
Sebab itu saya selalu beritahu Michael,
"Fikir sebelum buat sesuatu. Pusing dan beredar."
Tapi dia degil
dan sebab itulah kejadian tikaman pisau itu berlaku.
TAK LAMA SELEPAS MENIKAM PAUL HARRIS,
POLIS TIBA DI RUMAH CAROL UNTUK MENANGKAP HIGHLEY
Apabila saya tahu mangsa yang ditikam itu mati,
saya terfikir, "Aku tak boleh tolong dia yang ini."
Saya tak tahu sebab dia begitu marah.
Saya tak rasa dia pernah terfikir untuk berfikir
atau akibatnya sebelum melakukannya.
HIGHLEY MENGAKU BERSALAH KERANA MEMBUNUH PAUL HARRIS
PADA 10 OGOS 2000, DIA HADIR DI MAHKAMAH UNTUK HUKUMAN DIJATUHKAN
Apabila kami dapat kes-kes ini, ia sentiasa tragik.
Sepatutnya ada cara lain menguruskan pertikaian selain ini.
Tapi ia dah berlaku dan ada yang terbunuh.
Nama saya John W. Larson. Saya hakim daerah di Montana
dan saya mengetuai kes Michael Highley.
HIGHLEY BEBERAPA KALI HADIR DI MAHKAMAH HAKIM LARSON
SEJAK ENAM TAHUN LEPAS
WALAUPUN ADA TUDUHAN ROMPAKAN, PEMILIKAN SENJATA BERBAHAYA
DAN PELANGGARAN PAROL YANG BERULANG KALI, HIGHLEY BERJAYA ELAK MASUK PENJARA
KESAMAAN
Penjara biasanya jalan terakhir.
Kita harus beri mereka peluang untuk mengubah hidup.
Jangan asyik masuk penjara atas setiap kesalahan.
Tapi Highley diberi banyak peluang dan peluang tak boleh berterusan.
En. Highley diberi peluang yang cukup untuk berubah,
tapi dia cenderung untuk bersikap ganas.
Akhirnya, ada orang mati ditikam.
Dengan keganasan sebegitu,
kami perlu pastikan orang lain dilindungi.
KEADILAN
PADA 10 OGOS 2000, HAKIM LARSON MENJATUHI
HUKUMAN PENJARA 60 TAHUN KE ATAS HIGHLEY KERANA MEMBUNUH PAUL HARRIS
Hukuman dalam kes Highley merupakan hukuman setimpal.
Hukumannya setimpal, tapi tak melampau.
Ia ada ciri-ciri untuk pemulihan.
KEBEBASAN - KESAMAAN - KEADILAN
DALAM HUKUMAN HIGHLEY
ADA PERUNTUKAN UNTUK PAROL SELEPAS 15 TAHUN DIPENJARAKAN
Ada satu syarat sebelum dia diberi parol
iaitu dia perlu tamatkan program pemulihan
untuk ketagihan arak dan kesihatan mental.
Highley perlu rebut peluang daripada hukuman itu
dan gunakan peluang-peluang ini untuk berubah.
HIGHLEY KINI DIPENJARAKAN SELAMA 24 TAHUN
Beberapa tahun pertama di dalam penjara amat sukar bagi saya.
Saya berhenti berfikir dengan jelas.
Saya tak mahu fikir perkara yang membawa saya ke sini.
Itulah yang saya buat selama beberapa tahun pertama.
Tapi saya berjaya
cuba buat perubahan dalam hidup saya.
Mendengar individu homoseks
menjelaskan tentang keadaan sekarang yang jauh berbeza
dan cara keadaan lebih diterima.
Pada tahun 2016, saya bertukar menjadi transjantina.
Dari segi mental, saya tak menoleh ke belakang.
Ia membantu saya meneruskan hidup sejak tahun 1999.
18 TAHUN SELEPAS DISABITKAN KESALAHAN MEMBUNUH PAUL HARRIS,
HIGHLEY MEMULAKAN PROSES PERALIHAN
KINI DIA MENGGELAR DIRINYA DENGAN GELARAN WANITA
DAN MENUKAR NAMA KEPADA EZDETH
Saya patut menghadapinya sejak dulu lagi.
Namun, seorang insan terpaksa mati
dan saya harus dipenjarakan hampir seumur hidup
untuk saya sedar bahawa menghadapi dunia seperti saya hadapi,
ia bukan kehidupan yang saya patut lalui.
Ia buat saya mengkaji semula semua perkara yang saya pernah buat dalam hidup.
Ia membantu saya...
sedar bahawa saya tak patut malu tentang diri saya yang dulu.
Saya mula memakai pakaian wanita pada usia yang sangat muda.
Ketika itu jugalah ayah saya pergi meninggalkan kami.
Saya cuba sedaya upaya untuk menahan diri
sebab...
pandangan masyarakat terhadap transjantina pada zaman dulu,
sedikit pun tak diterima oleh masyarakat.
Saya pernah ditangkap beberapa kali memakai seluar dalam wanita
semasa di sekolah menengah rendah.
Mereka tangkap saya memakai pakaian dalam wanita di bilik lokar lelaki
dan seluar gim di paras buku lali dan
saya diketawakan dan diejek...
Ya, ia satu pengalaman yang dahsyat.
Saya boleh kata, cuba sesuaikan diri dengan dunia lelaki
ketika di penjara, buat saya rasa lain.
Saya tak melaluinya dengan baik.
Cara saya menanganinya ialah sentiasa meneguk arak,
cuba merawat diri sendiri sehingga tak perlu fikir lagi.
Menjadi mabuk dapat bantu menghindari
rasa teruk tentang diri sendiri.
Jadi, saya terus minum, khayal
dan melakukan banyak keganasan.
Tapi sejak menjadi transjantina, saya amat bahagia.
KALI PERTAMA HIGHLEY LAYAK PAROL ADALAH PADA TAHUN 2011
DIA TAK DITERIMA SEBANYAK ENAM KALI
LADANG TERNAK PENJARA NEGERI MONTANA
Saya cuba mendapatkan parol
sebab keinginan mahu pulih tidak pernah
menjadi keutamaan
sejak saya buat keputusan untuk menerima inilah diri saya sekarang.
Nama saya sekarang ialah Ezdeth Antinua Highley.
Awak boleh suka saya atau tak.
Saya yang kena hadapi hidup, bukan awak.
PENJARA NEGERI MONTANA
PADA TAHUN 2022, PIHAK BERKUASA MEMAKLUMKAN KEPADA KELUARGA PAUL HARRIS
TENTANG NAMA HIGHLEY YANG DITUKAR
NAMUN, MEREKA TAK DIMAKLUMKAN BAHAWA INI SEBAHAGIAN PERALIHAN DIRINYA
Kami menerima pemberitahuan
bahawa Michael Highley mahu menukar nama.
Mereka beritahu kami tentang namanya itu.
Wanita yang menghubungi saya mengeja nama Highley
dan ejaannya EZDETH.
Saya tanya, "Kematian yang mudah?"
Saya terkejut.
Itu satu tamparan bagi keluarga mangsa
jika itulah namanya.
Akhirnya apabila mereka beritahu
Highley mahu berubah sebanyak yang boleh di penjara...
Entahlah.
Banyak yang perlu dihadapi dan cuba memahami.
Sudah pasti untuk dia juga secara dalaman,
perasaannya.
LESLIE DAN KELUARGA TERUS MENGGUNAKAN NAMA DAN GELARAN
YANG DIGUNAKAN OLEH HIGHLEY KETIKA PEMBUNUHAN PAUL
Paul mudah buat orang ketawa semasa meningkat dewasa. Suka mengusik.
Kami terpaksa perhatikan perbuatannya
supaya tak ditimpa masalah dan turut sama nakal.
Seronok apabila dia ada.
Seorang adik yang baik.
Pada lewat '90-an, Paul tinggal di Missoula.
Dia kenal kekasihnya, Tracy, pada tahun 1997.
Kemudian mereka mempunyai anak kembar perempuan.
Mereka lahir pada tahun 1999.
Dia sangat teruja menjadi ayah.
Saya rasa malang betul
apabila dia mati dan terlepas peluang itu.
Saya tak pasti alasan Highley fikir dia patut tikam adik saya.
Tapi akhirnya mereka bertengkar tentang basikal.
Paul suruh kawannya letak di belakang trak
dan jadi aneh apabila ditanya, "Mana basikal saya?"
Ia cuma tersalah bergurau.
Itu masalah rasa marah yang teruk
sehinggakan anda sanggup tikam seseorang
tentang basikal yang tak dicuri.
Highley beberapa kali diberi parol.
Apabila anda ambil nyawa seseorang,
anda patut menghabiskan sisa hidup dipenjarakan.
Semasa perbicaraan parol terakhir melalui video,
Highley kata dia rasa seolah-olah dia seorang wanita
dan mungkin dari situ punca rasa marahnya.
Susah nak ungkap perasaan itu.
Saya kasihan kepada orang yang rasa begitu dalam hidup mereka.
Tapi dia membunuh dengan kejam
dan itu takkan hilang hanya sebab nama anda berubah.
UNIVERSITI NEGERI MONTANA, MONTANA
Banyak yang menyumbang kepada kelakuan Ezdeth
selain identiti jantinanya.
Ia memberikan konteks untuk sesetengah perkara yang dia lalui
dan beberapa perkara yang dia hadapi.
Tapi kebanyakan orang yang ada isu identiti jantina,
tidak membunuh.
Saya Laura Kirsch.
Saya ahli psikologi forensik klinikal di Montana.
Saya menilai defendan jenayah
untuk sistem kehakiman Montana.
LAURA KIRSCH MENGKAJI SEMULA KES HIGHLEY DAN KEADAAN HIDUPNYA
SEBELUM DIA DIPENJARAKAN
Tingkah laku manusia amat sukar untuk dihuraikan.
Alasan seseorang bertindak dipengaruhi oleh banyak faktor,
faktor dalaman seperti diri mereka dan luaran seperti situasi.
Saya rasa pendorong besar terhadap kelakuannya pada ketika itu
adalah seperti kemarahan, penggunaan dadah
dan ciri-ciri personaliti antisosial.
Adakah sebahagiannya disebabkan oleh identiti jantinanya? Mungkin.
Tapi untuk mengaitkan terus identiti jantinanya kepada pembunuhan,
ia sangat mustahil untuk dilakukan.
Berdasarkan maklumat yang saya baca,
dia seorang yang antisosial dan nakal ketika zaman kanak-kanak.
Apabila ada seseorang yang mungkin tak bermula
dengan kapasiti pengawalan emosi yang hebat
dan dibesarkan dalam persekitaran yang tak dapat bantuan tambahan
yang mereka perlukan,
itu boleh membawa kepada penggunaan kekerasan
sebagai cara untuk selesaikan masalah atau meluahkan perasaan.
Tapi ia bukan alasan atau justifikasi yang kuat untuk kelakuannya.
Sejak bertukar transjantina, saya amat bahagia.
Saya tak pernah rasa seseronok ini.
Perkara yang buat saya mula mengatasi masalah saya
ialah mengingati kepuasan
dan kebebasan yang saya rasa
setiap kali berada di bilik bawah tanah, memakai gaun dan berkasut tumit tinggi.
Saya dah tak kisah tentang pendapat orang.
Namun, seseorang terpaksa mati
dan saya terpaksa dipenjarakan hampir
seumur hidup untuk saya sedar bahawa menghadapi dunia seperti saya hadapi,
ia bukan kehidupan yang saya patut lalui.
Hidup saya sepatutnya lebih baik.
Salah satu ciri
yang agak konsisten dengan personaliti antisosial
ialah mementingkan diri atau asyik dengan diri sendiri.
Pada saya agak menarik apabila dalam semua hal,
dia amat fokus pada dirinya.
Jadi, mungkin
kebanyakan kelakuannya didorong oleh ciri-ciri personaliti antisosial.
Saya rasa ia menarik sebab dia fokus kepada dirinya,
dia jarang berbual tentang mangsa dan keluarga mangsa.
Jika Ezdeth mahu peluang yang lebih baik bagi mendapat parol pada masa depan,
dia perlu tunjukkan penyesalan yang ikhlas atas perbuatannya.
Sebahagian perjalanan yang dia lakukan sepatutnya
mempertimbangkan impak kelakuannya terhadap keluarga mangsa,
anak-anak perempuan mangsa
yang telah menghadapi kesukaran apabila membesar tanpa ayah.
Daripada apa yang saya lihat dan dengar,
dia tidak tahu dan tidak faham
bahawa dia faktor utama kesusahan hidup zaman kanak-kanak mereka.
Saya ada gambar adik saya, Paul Harris.
Ada gambar yang Madison, anak saudara saya, tak pernah lihat.
Semasa Paul mati, kami tak tahu cara atasi nasib anak-anaknya.
Saya ibu tunggal kepada anak usia lima tahun dan tak pasti
sama ada boleh jaga 2 bayi dan tiba-tiba ada 3 anak
serta menjadi ibu tunggal. Sekarang saya harus cari jalan.
SELEPAS KEMATIAN PAUL HARRIS, TEMAN WANITANYA BERGELUT UNTUK HIDUP
DUA ANAK MEREKA DILETAKKAN DI BAWAH JAGAAN NEGERI
SEHINGGA AHLI KELUARGA MAMPU UNTUK MEMBANTU
Mak cik rasa ini gambar pertama kita berjumpa.
Tengoklah betapa kecilnya kamu. Mak cik tak cam sangat.
Yang itu Brianna sebab rambutnya warna gelap.
Selepas ayah saya meninggal, ibu tak selalu ada dengan kami,
saya dan kembar saya keluar masuk rumah kebajikan selama bertahun-tahun.
Atas tindakan Michael Highley,
saya dikelilingi dengan penggunaan dadah, pengabaian, semua itu semasa membesar.
Saya selalu fikir, saya sanggup serahkan apa-apa saja untuk ada keluarga biasa.
Ia buat saya marah sebab kami tak dapat peluang itu
disebabkan pilihan orang lain.
Saya dapat rasa jika ayah ada,
keadaan pasti berbeza.
Tapi saya bersyukur dikurniakan keluarga yang kami ada
dan mereka datang untuk membantu
sebab
melalui macam-macam yang kami lalui semasa kecil...
Saya rasa kami berjaya harungi.
Bagi saya tak penting Michael Highley berubah atau tak.
Sama ada dia menghidap penyakit mental atau masalah dadah.
Saya rasa tiada alasan untuk dia bunuh ayah saya.
MADDIE HADIR DAN BERCAKAP DI BEBERAPA PEMBICARAAN PAROL HIGHLEY
Mereka tak beri saya bercakap lama.
Cuma, "Kenapa cik rasa dia tak patut dibebaskan awal?"
Saya jawab, "Sebab dia rampas ayah saya daripada keluarga kami."
Saya percaya dia patut menerima hukuman setimpal kerana membunuh.
Semua pembicaraan parol akan datang,
saya akan beri keterangan bahawa dia tak patut dibebaskan awal.
BANDAR WATFORD, DAKOTA UTARA
Rasa teruk.
Orang telefon dan kata anak saya mati.
Ketakutan setiap ibu ialah kehilangan anak.
Tapi saya dah maafkan Highley.
Kita tak boleh terus berdendam begitu
sebab ia lebih menyakitkan berbanding orang lain.
Saya Cheryl, ibu Paul Harris.
Saya selalu fikir, "Bagaimana jika Paul tak alihkan basikal itu?"
Adakah Paul masih hidup?
Kalau bukan sebab hal kecil itu.
Maksud saya, ada had
yang kita boleh libatkan dan cuba faham tentang sesuatu yang berlaku.
Percayalah, saya dah lalui seribu kali perkara begitu
dan ia tak membantu.
Percakapan atau perbuatan saya takkan mampu menghidupkan semula anak saya.
Tiada.
Jadi, saya memutuskan untuk maafkan dia
dan saya nak beri dia peluang untuk berubah.
SEMASA HUKUMAN ASAL,
CHERYL MOHON PELUANG UNTUK BERCAKAP SEBAGAI MENYOKONG HIGHLEY
Saya tanya tentang hukuman Michael yang dikurangkan.
Saya tak mahu hukum dia,
cuma kurung dia di situ buat selama-lamanya.
Saya tanya sama ada dia diberi latihan.
Saya cuba mencari kelebihan dia berada di penjara
dan menduduki kelas berbeza serta
kelas yang akan bantu dia.
Saya gembira Michael Highley berubah.
Dia belajar melalui pengalaman.
Tapi dia menerima untuk menjadi transjantina
dan saya rasa sukar untuk dia berada di penjara
dan cuba mencari perubahan dan jawapan itu.
Saya harap dia akan dibebaskan
dan menjalani kehidupan yang layak buat semua orang.
Saya nak yang terbaik buat dia,
tapi dia juga perlu bertindak.
PENJARA NEGERI MONTANA
Semua yang saya lakukan sejak 13 tahun lalu
adalah untuk memperbaiki diri, tapi saya masih dalam proses.
Saya tak patut jadikan mangsa saya
dalam kedudukan menjadi mangsa.
Tapi saya selalu fikir tentang ibunya dan anak-anaknya,
ia amat bermakna buat saya untuk dengar dia maafkan saya.
Hanya wanita kuat saja akan kata begitu.
EMPAT BULAN SELEPAS TEMU BUAL AWAL EZDETH HIGHLEY,
DIA BESETUJU UNTUK MENJAWAB SOALAN SETERUSNYA
Saya mengambil masa yang lama
untuk menerima perbuatan yang saya lakukan pada malam Hari Kesyukuran tahun 1999.
Tapi saya dah berubah.
Peralihan telah membantu saya percaya yang saya boleh pulih
sebab ia beri saya sesuatu untuk diperjuangkan.
Saya tak dapat menjadi orang yang saya idamkan selama ini.
Saya wanita yang terperangkap dalam tubuh lelaki.
Saya bukan Michael Highley.
Nama saya Ezdeth.
Highley sudah beberapa kali menjalani parol,
tapi saya rasa apabila anda membunuh,
saya rasa saki baki hidup anda patut dihabiskan di penjara.
Apabila mereka beritahu kami yang dia menukar namanya,
wanita yang menghubungi saya mengeja nama Highley
dan ejaannya EZDETH.
Saya tanya, "Kematian yang mudah?"
Saya terkejut.
Itu satu tamparan buat keluarga mangsa
jika itu benar, jika itu namanya.
Saya bersimpati jika dia anggap begitu
dan saya berharap dia akan berfikiran terbuka
untuk beri saya peluang bagi membuktikan
tujuannya bukan sebagai tamparan kepada mana-mana ahli keluarganya.
Apabila saya fikirkan nama itu,
ia watak rekaan dalam permainan lakon peranan
yang ada...
kualiti yang saya hargai.
Watak yang selalu cuba berdepan dengan situasi melalui cara berkomunikasi.
Watak yang sentiasa cuba cari keseimbangan.
Ia tak sepatutnya memberi makna apa-apa
kepada orang lain kecuali saya.
Melalui perkara yang saya baca dan lihat tentang Ezdeth
ialah dia ada beberapa ciri personaliti antisosial.
Salah satu ciri
yang agak konsisten dengan personaliti antisosial
ialah mementingkan diri atau asyik dengan diri sendiri.
Saya rasa agak menarik
sebab dia jarang berbual tentang mangsa dan keluarga mangsa.
Daripada apa yang saya lihat dan dengar,
dia tak tahu dan tak faham
bahawa dia faktor utama kesusahan hidup anak mangsa ketika zaman kanak-kanak.
Macam mana saya nak minta maaf
sebab merampas orang tersayang?
Macam mana nak minta maaf?
Mungkin sesuatu yang saya perlu buat
ialah belajar perkataan-perkataan indah yang orang akan terima.
Saya kesal sebab mereka membesar tanpa ayah mereka.
Tapi bagi saya, cakap tak serupa bikin.
Dua puluh lima tahun lalu, saya kaki botol yang teruk.
Semuanya tentang saya.
Sekarang saya dah berubah.
Tindakan anda yang harus membuktikan
bahawa anda mendapat pengajaran dan cuba berubah.
Saya mahu keluarga mangsa
mendapat ketenangan dalam kekejaman yang berpunca daripada saya.
Saya nak beberapa ahli keluarga saya yang ada,
cari ketenangan daripada semua benda mengarut ini.
Orang lain takkan menemuinya selagi saya tak jumpa.
Saya buat yang terbaik.
Itu yang saya nak tunjukkan.
Terjemahan sari kata oleh Yanti Arshad